15वे एचटी लीडरश‍िप समिट के दौरान बराक ओबामा ने बताया कि किस तरह उन्‍होंने दाल बनानी सीखी थी. होस्‍ट करण थापर के साथ बातचीत करते हुए उन्‍होंने भारतीय खाने और अपनी कुकिंग स्किल के बारे में बताया. उन्‍होंने यह भी कहा कि वो अच्‍छी दाल बना सकते हैं. उनके मुताबिक, 'कल रात मैं डिनर पर गया था और वहं लोग दाल के बारे में समझा रहे थे.' फिर उन्‍होंने भारतीय भोजन दाल से अपने संबंध के बारे में बताया कि उन्‍होंने कैसे उसे बनाने की तकनीक सीखी थी. उन्‍होंने कहा, 'कॉलेज में मेरे रूममेट भारत और पाकिस्‍तान के थे. उनकी मांओं ने मुझे दाल बनानी सिखाई. और मैं अच्‍छी दाल बना लेता हूं. मुझे लगता है कि मैं अमेरिका का पहला ऐसा राष्‍ट्रपति हूं जिसे दाल बनानी आती है.'